**PAVIRŠINIŲ NUOTEKŲ TVARKYMO SUTARTIS**

**NR.**

202 m. d.

Tauragė

UAB „Tauragės vandenys“ (toliau – **Paviršinių nuotekų tvarkytojas**), veiklą vykdanti pagal Aplinkos apsaugos agentūros 2017 m. balandžio 18 d. išduotą taršos leidimą/taršos integruotos prevencijos ir kontrolės leidimą (*reikiamą pabraukti*) Nr. TL-KL.10-21/2017 (išleistuvui, per kurį bus išleidžiamos toliau nurodomo abonento paviršinės nuotekos), atstovaujama direktoriaus Tado Paupario, veikiančio pagal bendrovės įstatus, ir (toliau – **Abonentas**), (**Paviršinių nuotekų tvarkytojas** ir **Abonentas** toliau bendrai vadinami Šalimis), sudarėme šią sutartį (toliau – **Sutartis**):

**I. DUOMENYS APIE ABONENTO IŠLEIDŽIAMAS paviršinEs NUOTEKAS**

* 1. Informacija apie **Abonento** žemės sklypą, nuo kurio šalinamos paviršinės nuotekos:

žemės sklypo adresas

* 1. Faktinis paviršinių nuotekų kiekis (Wf) apskaičiuojamas pagal formulę:

Wf = 10 x Hf x ps x F x K, m3/mėnesį ar kitą ataskaitinį laikotarpį,

čia:

Hf – vidutinis daugiametis kritulių kiekis tam tikroje teritorijoje, mm (Pagal Lietuvos hidrometeorologijos tarnybos prie Aplinkos ministerijos duomenis. Apskaičiuojama iš eilės einantiems trisdešimties metų laikotarpiams, perskaičiuojant kas dešimt metų.);

ps – paviršinio nuotėkio koeficientas (žr. lentelę);

F – teritorijos plotas, išskyrus žaliuosius plotus, kuriuose neįrengta vandens surinkimo infrastruktūra, ir žemės ūkio naudmenas, ha (žr. lentelę);

K – paviršinio nuotėkio koeficientas, atsižvelgiant į tai, ar sniegas iš teritorijos pašalinamas. Jei sniegas pašalinamas K=0,85, jei nešalinamas – K=1;

|  |  |  |
| --- | --- | --- |
| **Teritorijos paviršiaus tipas** | **Paviršinio nuotėkio koeficientas****(ps)** | **Teritorijos plotas, ha;****(F)** |
| Stogų dangos | 0,85 |  |
| Kietos, vandeniui nelaidžios, dangos | 0,83 |  |
| Akmenų grindinys  | 0,78 |  |
| Iš dalies vandeniui laidūs paviršiai (pavyzdžiui, sutankintas gruntas, žvyras, skalda, ir pan.) | 0,4 |  |
| Žalieji plotai (pavyzdžiui, pievos, vejos, gėlynai ir pan.), kuriuose įrengta vandens surinkimo infrastruktūra | 0,2 |  |
| Teritorija yra planuojama ir (ar) nėra žinomas paviršiaus tipas | 0,8 |  |

Pasikeitus teritorijos paviršiaus tipui, **Abonentas** raštu privalo informuoti **Paviršinių nuotekų tvarkytoją.**

* 1. **Paviršinių nuotekų tvarkytojas** neteikia/teikia (*reikiamą pabraukti*) **Abonentui** paviršinių nuotekų valymo paslaugų.
	2. Jei pagal Sutarties 1.3 punktą **Paviršinių nuotekų tvarkytojas** neteikia paviršinių nuotekų valymo paslaugų, Sutartimi nustatomas **Abonentui** leidžiamas išleidžiamų paviršinių nuotekų užterštumas:
		1. skendinčiųjų medžiagų vidutinė metinė koncentracija – 30 mg/l, didžiausia momentinė koncentracija – 50 mg/l;
		2. BDS5 vidutinė metinė koncentracija – 25 mg O2/l, didžiausia momentinė koncentracija – 50 mg O2/l;
		3. naftos produktų vidutinė metinė koncentracija – 5 mg/l, didžiausia momentinė koncentracija – 7 mg/l;
		4. kitų pavojingųjų medžiagų koncentracija negali viršyti Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236, I priede nurodytų prioritetinių pavojingų medžiagų, II priede nurodytų pavojingų ir kitų kontroliuojamų medžiagų DLK į gamtinę aplinką, išskyrus išimtis, kai Nuotekų tvarkymo reglamente arba kituose teisės aktuose nustatyti kitokie reikalavimai išleidžiamoms paviršinėms nuotekoms.
	3. Jei pagal Sutarties 1.3 punktą **Paviršinių nuotekų tvarkytojas** teikia paviršinių nuotekų valymo paslaugas, Sutartimi nustatomas **Abonentui** leidžiamas išleidžiamų paviršinių nuotekų užterštumas:
		1. skendinčiųjų medžiagų vidutinė metinė koncentracija – 150 mg/l, didžiausia momentinė koncentracija – 300 mg/l;
		2. BDS5 vidutinė metinė koncentracija – 50 mg O2/l, didžiausia momentinė koncentracija – 100 mg O2/l;
		3. naftos produktų vidutinė metinė koncentracija – 10 mg/l, didžiausia momentinė koncentracija – 30 mg/l;
		4. kitų pavojingųjų medžiagų koncentracija negali viršyti Nuotekų tvarkymo reglamento I priede nurodytų medžiagų, II priedo A ir B1 sąrašuose nurodytų medžiagų DLK į gamtinę aplinką ir II priedo B2 sąraše nurodytų medžiagų DLK į nuotekų surinkimo sistemą, išskyrus išimtis, kai Nuotekų tvarkymo reglamente arba kituose teisės aktuose nustatyti kitokie reikalavimai išleidžiamoms paviršinėms nuotekos.

**II. BENDROSIOS NUOSTATOS**

1. Pagal šią Sutartį **Paviršinių nuotekų tvarkytojas** teikia **Abonentui** paviršinių nuotekų tvarkymo paslaugas, vadovaudamasis Lietuvos Respublikos geriamojo vandens tiekimo ir nuotekų tvarkymo įstatymu (TAR, 2014-06-17, Nr. 2014-07685) ir kitais teisės aktais.
2. Paviršinių nuotekų atidavimo riba ir paviršinių nuotekų mėginių ėmimo vietos nurodomos šios Sutarties l priede „**Paviršinių nuotekų tvarkytojo** ir **Abonento** paviršinių nuotekų tinklų eksploatavimo (priežiūros) ribų planas“.

**III. Paviršinių nuotekų tvarkytojO ĮSIPAREIGOJIMAI**

1. **Paviršinių nuotekų tvarkytojas** įsipareigoja:
	1. teikti **Abonentui** paviršinių nuotekų tvarkymo paslaugas, išskyrus, kai Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo, patvirtinto Lietuvos Respublikos Vyriausybės 2007 m. sausio 31 d. nutarimu Nr. 126 (2015 m. rugsėjo 10 d. nutarimo Nr. 990 redakcija) (TAR, 2015-09-21, Nr. 2015-14024), ar Sutartyje numatytais atvejais nutraukiamas ar sustabdomas paviršinių nuotekų tvarkymo paslaugų teikimas **Abonentui**;
	2. užtikrinti, kad **Abonentui** teikiamos paviršinių nuotekų tvarkymo paslaugos atitiktų Lietuvos Respublikos [geriamojo vandens tiekimo ir nuotekų tvarkymo įstatymo](http://www.infolex.lt/ta/41326) ir Paviršinių nuotekų tvarkymo reglamento, patvirtinto Lietuvos Respublikos aplinkos ministro 2007 m. balandžio 2 d. įsakymu Nr. D1-193, reikalavimus;
	3. teisės aktų nustatyta tvarka naudoti ir prižiūrėti jam nuosavybės teise priklausančią ar kitaip jo teisėtai valdomą ir (arba) naudojamą paviršinių nuotekų tvarkymo infrastruktūrą, bešeimininkę infrastruktūrą, kitą valdomą turtą, užtikrindamas saugų paviršinių nuotekų šalinimą ir infrastruktūros plėtrą, pagal aplinkos apsaugos reikalavimus;
	4. informuoti ir įspėti **Abonentą** apie numatomą paviršinių nuotekų tvarkymo paslaugų teikimo sustabdymą Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo 33 punkte ir šios Sutarties 21 ir 23 punktuose nustatytais atvejais ir tvarka bei nurodyti, nuo kada ir kuriam laikui sustabdomas paviršinių nuotekų tvarkymo paslaugų teikimas, kokiu būdu **Abonentui** bus sudaryta galimybė naudotis paviršinių nuotekų tvarkymo paslaugomis, jeigu pertrūkis truks ilgiau kaip 12 valandų. Jei paviršinių nuotekų tvarkymo paslaugų teikimo nutraukimą ar sustabdymą sąlygojo neteisėti **Abonento** veiksmai (neveikimas), galimybė naudotis paviršinių nuotekų tvarkymo paslaugomis **Abonentui** nesudaroma;
	5. užtikrinti informacijos apie **Paviršinių nuotekų tvarkytoją**, paviršinių nuotekų tvarkymą, paslaugų teikimo sąlygas ir numatomus sutarčių sąlygų pakeitimus, sistemų eksploatavimą, modernizavimą, plėtrą, renovaciją, investicijas į sistemos plėtrą ir renovaciją, paslaugų kainas ir tarifus, jų struktūrą, vykdomą paviršinių nuotekų tvarkymo infrastruktūros priežiūrą, gedimus, remontą, paviršinių nuotekų tvarkymo pertrūkius paskelbimą **Paviršinių nuotekų tvarkytojo** interneto svetainėje;
	6. nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka atlyginti **Abonento** patirtą žalą.
2. **Paviršinių nuotekų tvarkytojas** neatsako už paviršinių nuotekų tvarkymą, kai **Abonentas** paviršines nuotekas išleidžia į **Paviršinių nuotekų tvarkytojo** paviršinių nuotekų tvarkymo sistemas be prisijungimo (techninių) sąlygų arba nesilaikant prisijungimo (techninių) sąlygų reikalavimų, ne pagal suderintą projektą.

**IV. ABONENTO ĮSIPAREIGOJIMAI**

1. **Abonentas** įsipareigoja:
	1. teisės aktų nustatyta tvarka prižiūrėti jam nuosavybės teise priklausančius ar kitais teisėtais pagrindais jų valdomus ir (arba) naudojamus paviršinių nuotekų šalinimo įrenginius, likviduoti gedimus juose bei raštu ar elektroninėmis ryšio priemonėmis informuoti **Paviršinių nuotekų tvarkytoją** apie gedimų likvidavimą;
	2. užtikrinti **Abonento** patalpose ir (arba) jo valdomame ir (ar) naudojamame žemės sklype esančių paviršinių nuotekų šalinimo įrenginių priežiūros reikalavimų vykdymą;
	3. neviršyti šioje Sutartyje nustatyto leidžiamo išleidžiamų paviršinių nuotekų užterštumo;
	4. nedelsiant, bet ne vėliau kaip per 24 valandas pranešti **Paviršinių nuotekų tvarkytojui** apie pastebėtą avariją, gaisrą, paviršinių nuotekų gedimus ar kitokius pažeidimus išleidžiant paviršines nuotekas;
	5. neišleisti į **Paviršinių nuotekų tvarkytojo** eksploatuojamą paviršinių nuotekų tvarkymo infrastruktūrą nuodingų medžiagų ar jų mišinių, galinčių sukelti sprogimą, užkimšti tinklus ar kitaip sutrikdyti infrastruktūros darbą, gamybinių nuotekų ar kitokių sutartyje nenumatytų medžiagų ar jų mišinių; Buitinių ir drenažinių nuotekų pajungimas į paviršinių nuotekų tinklus draudžiamas;
	6. esant veiklos pokyčiams, dėl kurių kinta teršiančios medžiagos paviršinėse nuotekose ir (ar) jų koncentracija, raštu pranešti **Paviršinių nuotekų tvarkytojui** labiausiai tikėtinas, dažniausiai **Abonento** veikloje pasitaikančias paviršinių nuotekų teršalų koncentracijas;
	7. atsiskaityti už suteiktas paviršinių nuotekų tvarkymo paslaugas Sutartyje nustatyta tvarka ir terminais;
	8. visiškai atsiskaityti su **Paviršinių nuotekų tvarkytoju** už suteiktas paviršinių nuotekų tvarkymo paslaugas ir nutraukti Sutartį, kai žemės sklypą, nuo kurio organizuotai surenkamos paviršinės nuotekos, perleidžia kito asmens nuosavybėn arba kai nutraukiama šio žemės sklypo nuomos sutartis.
	9. užtikrinti galimybę **Paviršinių nuotekų tvarkytojo** įgaliotam atstovui **Abonento** darbo metu paimti išleidžiamų paviršinių nuotekų mėginius mėginių paėmimo vietose, nurodytose Sutarties 1 priede;
	10. išleidžiant nuotekas, vadovautis Paviršinių nuotekų tvarkymo reglamentu;
	11. nevykdydamas šia Sutartimi prisiimtų įsipareigojimų ar netinkamai juos vykdydamas, Lietuvos Respublikos įstatymų nustatyta tvarka atlyginti **Paviršinių nuotekų tvarkytojo** patirtą žalą.

**V. PAVIRŠINIŲ NUOTEKŲ MĖGINIŲ ĖMIMO IR TYRIMO TVARKA**

1. **Paviršinių nuotekų tvarkytojas** nuotekų mėginius ima savo nuožiūra mėginių ėmimo vietose iš paviršinių nuotekų tinklų ar šulinių, už kurių eksploatavimą (priežiūrą) atsakingas **Abonentas** (Sutarties 1 priedas). **Abonento** atstovas turi teisę dalyvauti, paimant nuotekų mėginį. **Paviršinių nuotekų tvarkytojas** apie nuotekų mėginio ėmimo laiką ir vietą praneša **Abonentui** atvykęs (t.y. iš anksto neinformavęs) arba pranešdamas iš anksto raštu.
2. Nuotekų mėginio tyrimą atlieka **Paviršinių nuotekų tvarkytojo** laboratorija ar jo pasirinkta jam nepriklausanti laboratorija, turinti Aplinkos apsaugos agentūros išduotą leidimą atlikti taršos šaltinių išmetamų į aplinką teršalų ir teršalų aplinkos elementuose matavimus ir tyrimus (toliau – Aplinkos apsaugos agentūros leidimas). Atlikęs nuotekų tyrimą ir nustatęs, kad viršytas leidžiamas išleidžiamų paviršinių nuotekų užterštumas, ar teršiančių medžiagų nedeklaravimą, kitą darbo dieną nuo visų tyrimo analičių rezultatų gavimo Sutartyje nurodytu faksu arba elektroniniu paštu pranešti **Abonentui** apie tyrimo rezultatus.
3. Paėmus **Abonento** nuotekų mėginius, **Paviršinių nuotekų tvarkytojo** atstovas surašo **Paviršinių nuotekų tvarkytojo** patvirtintos formos aktą, kurį pasirašo **Paviršinių nuotekų tvarkytojo** atstovas, **Abonentas** ar jo atstovas. **Abonentui** ar jo atstovui atsisakius dalyvauti paimant nuotekų mėginius ir (ar) pasirašyti aktą, jis galioja, tačiau **Paviršinių nuotekų tvarkytojo** darbuotojas apie atsisakymą dalyvauti ir (ar) pasirašyti aktą turi pažymėti akte. Vienas akto egzempliorius atitenka **Paviršinių nuotekų tvarkytojui**, kitas – **Abonentui**.
4. **Abonentas**, pašalinęs priežastis, dėl kurių buvo viršytas Sutartyje nustatytas **Abonentui** leidžiamas išleidžiamų paviršinių nuotekų užterštumas, faksu, elektroniniu paštu ar kitomis ryšio priemonėmis, nurodytomis Sutartyje, kreipiasi į **Paviršinių nuotekų tvarkytoją** dėl pakartotinio nuotekų mėginio paėmimo ir tyrimo atlikimo. Už pakartotinį nuotekų mėginių paėmimą ir tyrimo atlikimą sumoka **Abonentas** per 10 (dešimt) kalendorinių dienų nuo **Paviršinių nuotekų tvarkytojo** sąskaitos gavimo. Pakartotinai nuotekų mėginiai paimami arba pradedami imti per vieną darbo dieną nuo prašymo gavimo. Laikotarpis, kai viršijamas Sutartyje nustatytas **Abonentui** leidžiamas išleidžiamų paviršinių nuotekų užterštumas, skaičiuojamas nuo mėginio, nustačiusio, kad jis viršytas, paėmimo iki mėginio, kuriame nustatyta atitiktis Sutartyje nustatytiems paviršinių nuotekų išleidimo reikalavimams, paėmimo. Per šį laikotarpį išleistų paviršinių nuotekų kiekis nustatomas- taikant per ataskaitinį mėnesį (t. y. mėnesį, kurį buvo nustatytas paminėtas viršijimas) **Abonento** pašalintų paviršinių nuotekų parosvidurkį.

**VI. KAINŲ NUSTATYMAS**

1. Paviršinių nuotekų tvarkymo paslaugų kainos nustatomos ir keičiamos Lietuvos Respublikos geriamojo vandens tiekimo ir nuotekų tvarkymo įstatymo ir kitų teisės aktų nustatyta tvarka.
2. apie pasikeitusias paviršinių nuotekų tvarkymo paslaugų kainas, **Paviršinių nuotekų tvarkytojas** praneša **Abonentui**, apie tai paskelbdamas viešai (interneto svetainėje).

**VII. ATSISKAITYMO TVARKA**

1. **Paviršinių nuotekų tvarkytojo** priimtų iš **Abonento** tvarkyti paviršinių nuotekų kiekis nustatomas, vadovaujantis Sutarties 1.2 ir 10 punktais.
2. **Abonentas** moka **Paviršinių nuotekų tvarkytojui** paviršinių nuotekų tvarkymo paslaugų kainą.
3. Jei nustatoma, kad buvo viršytas Sutartyje nustatytas **Abonentui** leidžiamas išleidžiamų paviršinių nuotekų užterštumas, taikomi Sutarties 22-23 punktai.
4. **Paviršinių nuotekų tvarkytojas** šioje Sutartyje numatytu būdu apskaičiuoja mokėtinas sumas už per mėnesį suteiktas paviršinių nuotekų tvarkymo paslaugas ir pateikia (išsiunčia elektroniniu paštu taura.group@gmail.com) sąskaitą **Abonentui** iki kito mėnesio 10 (dešimtos) dienos.
5. Už kiekvieną mėnesį suteiktas paviršinių nuotekų tvarkymo paslaugas **Abonentas** sumoka **Paviršinių nuotekų tvarkytojui** iki sekančio mėnesio 15 dienos. **Abonentas**, negavęs sąskaitos iki mėnesio 20 (dvidešimtos) kalendorinės dienos, turi kreiptis į **Paviršinių nuotekų tvarkytoją** dėl pakartotino sąskaitos išrašymo.
6. **Abonento** įmokos paskirstomos Lietuvos Respublikos civilinio kodekso 6.54 straipsnyje nurodytu eiliškumu.
7. Jeigu **Abonentas** apmoka didesnę, negu **Paviršinių nuotekų tvarkytojo** sąskaitoje nurodyta suma, jo permokėta suma laikoma avansiniu mokėjimu už ateinantį mėnesį, jeigu atskiru raštišku pareiškimu **Abonentas** nenurodo kitaip.

**VIII. ATSAKOMYBĖ**

1. **Abonentui** laiku neatsiskaičius už suteiktas paviršinių nuotekų tvarkymo paslaugas, **Paviršinių nuotekų tvarkytojas** už kiekvieną pavėluotą dieną skaičiuoja jam 0,06 (šešių šimtųjų) procentų dydžio delspinigius nuo laiku nesumokėtos sumos.
2. Jeigu **Abonentas** neapmoka sąskaitos už paviršinių nuotekų tvarkymą daugiau kaip 45 kalendorines dienas, skaičiuojant nuo atsiskaitymo termino paskutinės dienos, **Paviršinių nuotekų tvarkytojas** turi teisę nutraukti, sustabdyti paviršinių nuotekų tvarkymo paslaugų teikimą **Abonentui,** ne vėliau kaip prieš 15 kalendorinių dienų iki paviršinių nuotekų tvarkymo nutraukimo, sustabdymo raštu įspėjęs įsiskolinusį **Abonentą**. Šiuo atveju **Abonentas** turi atlyginti **Paviršinių nuotekų tvarkytojui** laikino atjungimo (prijungimo) sąnaudas per 30 (trisdešimt) kalendorinių dienų nuo **Paviršinių nuotekų tvarkytojo** sąskaitos gavimo.
3. **Abonentui** viršijus **Abonentui** leidžiamą išleidžiamų paviršinių nuotekų užterštumą (Sutarties 1.4 ar 1.5 punktai), **Abonentas** moka **Paviršinių nuotekų tvarkytojui** Geriamojo vandens tiekimo ir (arba) nuotekų tvarkymo viešosios sutarties standartinių sąlygų aprašo 68 punkte nurodyto dydžio netesybas (baudą). Šiuo atveju išleistų paviršinių nuotekų kiekis nustatomas, vadovaujantis Sutarties 10 punktu.
4. **Paviršinių nuotekų tvarkytojui** nustačius, kad **Abonentas** tris ar daugiau kartų per du mėnesius daugiau kaip 2 kartus viršijo **Abonentui** leidžiamą išleidžiamų paviršinių nuotekų užterštumą, nurodytą Sutarties 1.5 punkte, (bet kurios teršiančiosios medžiagos) arba esant duomenų, kad **Abonentas** neužtikrins, jog jo išleidžiamos paviršinės nuotekos neviršytų **Abonentui** leidžiamo išleidžiamų paviršinių nuotekų užterštumo, **Paviršinių nuotekų tvarkytojas** turi teisę sustabdyti ar nutraukti paviršinių nuotekų tvarkymo paslaugų teikimą **Abonentui**. Apie numatomą nuotekų tvarkymo paslaugų teikimo sustabdymą ar nutraukimą **Abonentas** įspėjamas raštu ne vėliau kaip prieš 10 kalendorinių dienų, išskyrus, kai paslaugų teikimą būtina sustabdyti, nutraukti siekiant išvengti paviršinių nuotekų tvarkymo infrastruktūros avarijos arba šią avariją likviduoti. Šiuo atveju paviršinių nuotekų tvarkymo paslaugų teikimas sustabdomas ar nutraukiamas **Abonento** iš anksto įspėjus.
5. **Paviršinių nuotekų tvarkytojui** nustačius, kad **Abonentas** savavališkai prijungė savo paviršinių nuotekų tvarkymo įrenginius prie **Paviršinių nuotekų tvarkytojo** nuosavybės teise priklausančios ar kitaip valdomos ir (arba) naudojamos paviršinių nuotekų tvarkymo infrastruktūros, **Abonento** pašalintų paviršinių nuotekų kiekis nustatomas per paskutinius 6 mėnesius iškritusių kritulių kiekį padauginant iš **Abonento** teritorijos, nuo kurios surenkamos paviršinės nuotekos, ploto.

**IX. BAIGIAMOSIOS NUOSTATOS**

1. **Abonentas** patvirtina, kad prieš šios Sutarties pasirašymą **Paviršinių nuotekų tvarkytojas** pateikė visą **Abonento** pareikalautą žodinę ir rašytinę informaciją, susijusią su paviršinių nuotekų tvarkymo paslauga bei šia Sutartimi prisiimtų teisių ir pareigų realizavimo tvarka, Šalims pagal šią Sutartį tenkančia atsakomybe.
2. Šalys įsipareigoja šioje Sutartyje neaptartais klausimais vadovautis Lietuvos Respublikos įstatymais, kitais teisės aktais, reglamentuojančiais vandentvarkos ūkio valdymo, administravimo, eksploatavimo, apskaitos ir atsiskaitymo tvarką.
3. Įvykus nepaprastoms aplinkybėms (*force majeure*), kurių negalima nei numatyti, nei išvengti, Sutarties Šalys atleidžiamos nuo atsakomybės už Sutarties nevykdymą arba netinkamą vykdymą, laikantis taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr. 68-1652).
4. Ši sutartis įsigalioja nuo pasirašymo momento. Sutartis sudaroma neterminuotam laikotarpiui. Sutartis gali būti nutraukta Lietuvos Respublikos įstatymų nustatyta tvarka. **Abonentas** turi teisę nutraukti Sutartį vienašališkai, apie tai pranešęs **Paviršinių nuotekų tvarkytojui** raštu prieš 30 kalendorinių dienų, jeigu yra visiškai atsiskaitęs su **Paviršinių nuotekų tvarkytoju** už paviršinių nuotekų tvarkymo paslaugas.
5. **Paviršinių nuotekų tvarkytojas**, gavęs informaciją iš **Abonento,** valstybės įmonės Registrų centro ar trečiųjų asmenų apie žemės sklypo, nuo kurio organizuotai surenkamos paviršinės nuotekos, savininko ar nuomininko pasikeitimą, turi teisę vienašališkai nutraukti šią rašytinę sutartį ir laikyti, kad pagal Lietuvos Respublikos geriamojo vandens tiekimo ir nuotekų tvarkymo įstatymo 32 straipsnio 4 dalį konkliudentiniais veiksmais sudaryta paviršinių nuotekų tvarkymo sutartis su nauju žemės sklypo savininku ar nuomininku. Tokiu atveju Sutartis su **Abonentu** pripažįstama nutraukta nuo nuosavybės teisės į žemės sklypą perleidimo momento ar nuomos sutarties nutraukimo (pasibaigimo) momento, tačiau Sutarties nutraukimas nepanaikina teisės reikalauti atlyginti nuostolius, atsiradusius dėl to, kad neįvykdyta Sutartis, ir netesybas.
6. Nuo Sutarties pasirašymo momento nustoja galioti anksčiau sudaryta sutartis dėl paviršinių nuotekų šalinimo nuo Sutarties I skyriuje nurodyto žemės sklypo.
7. Jeigu kuri nors Sutarties (ar jos priedų) nuostata prieštarauja Lietuvos Respublikos teisės aktams arba, pasikeitus teisės aktams, tokia tampa, ar dėl kokių nors kitų priežasčių nebegalioja, kitos Sutarties nuostatos lieka galioti. Tokiu atveju Šalys įsipareigoja nedelsdamos pakeisti negaliojančią nuostatą teisiškai veiksminga norma, kuri savo turiniu kiek įmanoma labiau atitiktų keičiamąją, o iki tokios nuostatos pakeitimo vadovautis naujai įsigaliojusiomis imperatyviomis teisės normomis.
8. Šalys įsipareigoja raštiškai per 3 (tris) kalendorines dienas informuoti viena kitą apie savo rekvizitų pasikeitimą. Šalis, nepranešusi apie rekvizitų pasikeitimus, negali reikšti pretenzijų dėl kitos šalies veiksmų, atliktų šioje Sutartyje numatytais rekvizitais.
9. **Paviršinių nuotekų tvarkytojas** turi teisę teikti informaciją, susijusią su **Abonentu** ir šia Sutartimi, tretiesiems asmenims, kurių veikla susijusi su skolų išieškojimu ar skolininkų duomenų bazės kaupimu, skolininkų duomenų bazės naudojimu, ir asmenims, teikiantiems **Paviršinių nuotekų tvarkytojui** teisines paslaugas.
10. Šalys pareiškia ir garantuoja viena kitai, kad kiekviena iš Šalių turi visas teises ir įgaliojimus sudaryti šią Sutartį ir įvykdyti visus įsipareigojimus, prisiimtus šia Sutartimi, kiekviena Šalis yra gavusi visus leidimus, patvirtinimus, sprendimus, sutikimus ir pritarimus, kurių reikalaujama pagal galiojančius teisės aktus, Šalis saistančius susitarimus bei kitus dokumentus šios Sutarties sudarymui, įsipareigojimų pagal šią Sutartį vykdymui bei sudarant šią Sutartį nebuvo pažeisti jokie kiekvienos šalies veiklai taikomi Lietuvos Respublikos teisės aktai. Jei paaiškėja, kad bet kurie šie patvirtinimai ar garantijos neteisingi, melagingi ar klaidinantys, visos neigiamos pasekmės dėl to kyla šaliai, kuri pateikė tuos pareiškimus ar garantijas.
11. Iš šios Sutarties kylantys ginčai sprendžiami Šalių derybomis. Šalims nepavykus ginčo išspręsti tarpusavio derybomis, ginčas yra sprendžiamas teisme Lietuvos Respublikos teisės aktų nustatyta tvarka. Teritorinis teismingumas nustatomas pagal **Paviršinių nuotekų tvarkytojo** buveinės vietą.
12. Sutarties l priedas „**Paviršinių nuotekų tvarkytojo** ir **Abonento** paviršinių nuotekų tinklų eksploatavimo (priežiūros) ribų planas“, sutarties 2 priedas „Informacinis pranešimas apie asmens duomenų tvarkymą“ yra neatskiriama Sutarties dalis.
13. Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.

**X. ŠALIŲ adresai ir parašai**

|  |  |
| --- | --- |
| **PAVIRŠINIŲ NUOTEKŲ TVARKYTOJAS** | **ABONENTAS** |
| UAB „Tauragės vandenys“ |  |
| Šlaito g. 2, LT-72107 Tauragė |  |
| Įmonės kodas 179249836 |  |
| PVM mokėtojo kodas LT792498314 |  |
| a. s. Nr.LT497044060002374746, esanti AB SEB banke |  |
| Tel. (8 446)61 101el. pašto adresas administracija@tauragesvandenys.lt |  |
| Direktorius Tadas Pauparis  |  |
| A.V. | A.V. |